CELEX: 32008R1326
Language: ro
Date: 2008-12-23 00:00:00
Title: Regulamentul (CE) nr. 1326/2008 al Comisiei din 15 decembrie 2008 de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Chaource (DOP)]

23.12.2008   
            
            
               RO
            
            
               Jurnalul Oficial al Uniunii Europene
            
            
               L 345/20
            
         
      REGULAMENTUL (CE) NR. 1326/2008 AL COMISIEI
   
   din 15 decembrie 2008
   de aprobare a unor modificări minore ale caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Chaource (DOP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) a doua teză,
   întrucât:
   
               (1)
            
            
               În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din regulamentul respectiv, Comisia a analizat cererea Franței de aprobare a unei modificări a elementelor din caietul de sarcini al denumirii de origine protejate „Chaource”, înregistrată prin Regulamentul (CE) nr. 1107/96 al Comisiei (2).
            
         
               (2)
            
            
               Cererea are drept obiectiv modificarea caietului de sarcini prin precizarea condițiilor de utilizare a tratamentelor și a aditivilor în cazul laptelui și la fabricarea produsului „Chaource”. Aceste practici asigură păstrarea caracteristicilor esențiale ale produsului DOP.
            
         
               (3)
            
            
               Comisia a examinat modificarea în cauză și a hotărât că este justificată. Deoarece modificarea este minoră în sensul articolului 9 din Regulamentul (CE) nr. 510/2006, Comisia o poate aproba fără a recurge la procedura prezentată la articolele 5, 6 și 7 din respectivul regulament.
            
         
               (4)
            
            
               În conformitate cu articolul 18 alineatul (2) din Regulamentul (CE) nr. 1898/2006 al Comisiei (3) și în temeiul articolului 17 alineatul (2) din Regulamentul (CE) nr. 510/2006, este necesar să se publice un rezumat al caietului de sarcini,
            
         ADOPTĂ PREZENTUL REGULAMENT:
   Articolul 1
   Caietul de sarcini al denumirii de origine protejate „Chaource” se modifică în conformitate cu anexa I la prezentul regulament.
   Articolul 2
   Rezumatul consolidat care reia principalele elemente din caietul de sarcini figurează în anexa II la prezentul regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 decembrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12.
   
      (2)  JO L 148, 21.6.1996, p. 1.
   
      (3)  JO L 369, 23.12.2006, p. 1.
   
      ANEXA I
      Se aprobă următoarele modificări la caietul de sarcini al denumirii de origine protejate „Chaource”:
      „Metoda de obținere”
      Punctul 5 al caietului de sarcini, referitor la descrierea metodei de obținere a produsului, se completează cu dispozițiile următoare:
      
         „(…) Operațiunea de coagulare a laptelui trebuie să se realizeze exclusiv cu cheag.
         Se interzice concentrarea laptelui prin eliminarea parțială a părții apoase înainte de coagulare.
         În afară de materiile prime lactate, singurele ingrediente, adjuvanți tehnologici sau aditivi autorizați în cazul laptelui și la fabricarea produsului sunt cheagul, culturile inofensive de bacterii, de drojdie, de mucegaiuri, clorura de calciu și sarea.
         (…) Se interzice conservarea, prin menținere la o temperatură negativă a materiilor prime lactate, a produselor în curs de fabricare, a cașului sau a brânzei proaspete.
         Se interzice conservarea în atmosferă modificată a brânzeturilor proaspete și a brânzeturilor în curs de maturare.”
      
   
   
      ANEXA II
      FIȘĂ REZUMAT
      
         Regulamentul (CE) nr. 510/2006 al Consiliului privind protecția indicațiilor geografice și a denumirilor de origine ale produselor agricole și alimentare
      
      „CHAOURCE”
      
         NR. CE: FR-PDO-0217-0114/29.03.2006
      
      DOP (X) IGP ( )
      Această fișă rezumat prezintă, cu titlu informativ, principalele elemente ale caietului de sarcini al produsului.
      1.   Autoritatea competentă din statul membru
      
                  Denumirea
               
               
                  Institut national de l’origine et de la qualité
               
            
                  Adresa:
               
               
                  51 rue d’Anjou, 75008 Paris, France
               
            
                  Tel
               
               
                  (33) 153 89 80 00
               
            
                  Fax
               
               
                  (33) 153 89 80 60
               
            
                  E-mail:
               
               
                  info@inao.gouv.fr
               
            2.   Grup
      
                  Denumirea
               
               
                  Syndicat de défense du fromage de Chaource
               
            
                  Adresa:
               
               
                  Ferme du Moulinet, 10150 Pont-Sainte-Marie, France
               
            
                  Tel
               
               
                  (33) 325 49 90 48
               
            
                  Fax
               
               
                  (33) 325 49 90 48
               
            
                  E-mail:
               
               
                  syndicat-chaource@wanadoo.fr
               
            
                  Componență
               
               
                  producători/prelucrători (X) alte categorii ( )
               
            3.   Tipul produsului
      
                  Clasa 1.3
               
               
                  Brânzeturi
               
            4.   Caiet de sarcini
      [rezumatul cerințelor prevăzute la articolul 4 alineatul (2) din Regulamentul (CE) nr. 510/2006]
      4.1.   Denumirea
      „Chaource”
      4.2.   Descriere
      Produs fabricat din lapte de vacă, cu o pastă moale și sărată și crustă cu cultură de mucegai; se prezintă sub două formate cilindrice plate: un cilindru mare (cu diametrul între 11 și 11,5 cm, grosimea de 6 cm și greutatea de aproximativ 450 de grame) și un cilindru mic (cu diametrul între 8,5 și 9 cm, grosimea de 6 cm și greutatea de aproximativ 200 de grame); conține cel puțin 50 % materie grasă.
      4.3.   Aria geografică
      Aria de producție acoperă o zonă geografică foarte restrânsă, aflată la granița dintre departamentele Aube și Yonne, cuprinzând regiunea naturală umedă din Champagne al cărei centru este comuna Chaource.
      
                   
               
               
                  Departamentul Aube
                  Cantoane incluse în totalitate în aria geografică: Aix-en-Othe, Bar-sur-Seine, Bouilly, Chaource, Ervy-le-Châtel, Mussy-sur-Seine, Les Riceys et Troyes (7 cantoane).
               
            
                   
               
               
                  Departamentul Yonne
                  
                               
                           
                           
                              Cantoane incluse în totalitate în aria geografică: Ancy-le-Franc, Crusy-le-Châtel, Flogny-la-Chapelle, Tonnerre.
                           
                        
                               
                           
                           
                              Comune incluse în totalitate în aria geografică: Bagneaux, Boeurs-en-Othe, Cérilly, Chigy, les Clérimois, Coulours, Flacy, Foissy-sur-Vanne, Fontaine-la-Gaillarde, Fournaudin, Maillot, Malay-le-Grand, Malay-le-petit, Noé, Saint-Clément, Saligny, Sens, les Sièges, Theil-sur-Vanne, Vareilles, Vaudeurs, Villeneuve-l'Archevêque, Villiers-Louis, Voisines.
                           
                        
                               
                           
                           
                              Comune incluse parțial în aria geografică: Arces-Dilo (partea situată la nord de drumul național 5), Cerisiers (partea situată la nord de drumul național 5), Lailly (partea situată la sud de drumul departamental 28), La Postolle (partea situată la sud de drumul departamental 28), Soucy (partea situată la sud de drumul național 439), Thorigny-sur-Oreuse (partea situată la sud de drumul departamental 28), Vaumort (partea situată la nord de drumul național 5).
                           
                        
            4.4.   Dovada originii
      Fiecare operator completează o „declarație de aptitudine” înregistrată de serviciile INAO, care îi permite acestuia din urmă să identifice toți operatorii. Aceștia trebuie să țină registrele la dispoziția INAO, precum și orice alte documente necesare pentru controlul originii, al calității și al condițiilor de producție a laptelui și a brânzeturilor.
      În cadrul controlului efectuat asupra caracteristicilor produsului cu denumire de origine, se realizează un examen analitic și organoleptic cu scopul de a garanta calitatea și specificitatea produselor supuse examenului.
      4.5.   Metoda de obținere
      Producerea laptelui, fabricarea și maturarea trebuie să aibă loc în aria geografică respectivă.
      Brânză predominant lactică, lăsată să se scurgă în mod natural și lent, fabricată exclusiv din lapte de vacă maturat și apoi închegat; timpul de coagulare este de cel puțin 12 ore; timpul de maturare este de cel puțin două săptămâni.
      4.6.   Legătură
      Cunoscută încă din Evul Mediu, oferită pentru prima dată în 1513 de către locuitorii din Chaource episcopului și guvernatorului din Langres, această brânză are o tradiție orală care datează din prima parte a secolului al XIX-lea, când a început să fie vândută pe piețele regionale și chiar în orașele mari, precum Lyon și Paris. Denumirea a fost recunoscută în 1970.
      Zona de origine protejată este situată într-un bazin caracterizat de un subsol permeabil, alcătuit în principal din calcar și argilă, precum și de un număr mare de cursuri de apă și de izvoare. Pe timpul verii, vacile pentru lapte pasc pe pășuni naturale, iar pe timpul iernii, acestea sunt hrănite cu fân din producția locală. Procedeul tradițional de fabricare le-a permis producătorilor să obțină valoare adăugată pentru brânza lor și să păstreze tradiția activităților agricole în această regiune.
      4.7.   Organism de control
      
                  Denumirea
               
               
                  Institut national de l’origine et de la qualité
               
            
                  Adresa:
               
               
                  51 rue d’Anjou, 75008 Paris, France
               
            
                  Tel
               
               
                  (33) 153 89 80 00
               
            
                  Fax
               
               
                  (33) 153 89 80 60
               
            
                  E-mail:
               
               
                  info@inao.gouv.fr
               
            
         Institut National de l’Origine et de la Qualité este un organism public administrativ, cu personalitate juridică, aflat în subordinea Ministerului Agriculturii.
      Controlul condițiilor de producție pentru produsele care beneficiază de o denumire de origine este responsabilitatea INAO.
      
                  Denumirea
               
               
                  Direction générale de la concurrence, de la consommation et de la répression des Fraudes (DGCCRF)
               
            
                  Adresa:
               
               
                  59 boulevard Vincent-Auriol, 75703 Paris Cedex 13, France
               
            
                  Tel
               
               
                  (33) 144 87 17 17
               
            
                  Fax
               
               
                  (33) 144 97 30 37
               
            DGCCRF este un serviciu din cadrul Ministerului Economiei, Industriei și Ocupării Forței de Muncă.
      4.8.   Etichetare
      Produsul trebuie să prezinte mențiunea „Appellation d'Origine Contrôlée” (denumire de origine protejată) și denumirea de origine.